Vita:Nicolae Ceaușescu

message: A szóbeszéd úgy tartja, hogy egyszer, amikor cipésztanonc volt egy vasútállomáson ellopta valakinek a csomagját. Amikor a rendőrség elfogta akkor kiderült, hogy a táska tele volt a Kommunista Párt röpcéduláival, és így őt kommunistaként bebörtönözték Doftanaban, együtt a többi kommunistával. Úgy mondják, ez volt az első találkozása a kommunizmussal.
– Váradi Zsolt 2005. október 23., 14:58 (CEST)
* Bocs, de ez a szóbeszéd sem lexikonba való, legalábbis ilyen formában: „A ma is elo unokatestvere szerint az iskolaban tanult is meg nem is”. – Váradi Zsolt 2005. november 25., 17:02 (CET)
* A Kárpátok géniusza jelzőt Románián kívüli országok sajtója aggatta rá – őt magát bosszantotta – (szerintem) Váradi Zsolt 2005. december 24., 15:33 (CET)
thread_title: Szóbeszéd nem lexikonba való

message: A 1984-es Olimpian Romanian kivul Jugoszlavia es Kina is reszt vett (a Wikipedia szerint), tehat nem igaz az, hogy egyedul Romania kuldott sportolokat a szocialista orszagok kozul erre az olimpiara. Vagy Jugoszlaviaban es Kinaban nem szocializmus volt akkor? Andor 
Gondolom a keleti blokkra ertette.  Gombasz vita 2018. augusztus 4., 19:16 (CEST)
thread_title:  Olimpia 

message: A szócikk kiegyensúlyozatlan, anekdotaszerű sok helyen. Át kellene tekinteni a korszakot, és a valóban fontos eseményekre koncentrálni.– Mazarin(itt meggyónhatsz) 2008. december 24., 12:41 (CET)
A cikk mindenféle tárgyilagosságot és távolságtartást nélkülöz.
thread_title:  Kiegyensúlyozatlanság 

message: Kivettem a névből a fenti szót, mert: 1. az apa volt Andruta, 2. Romániában a családnév és keresztnév közé néha berakták az apa nevét (ottt nem volt divat az "anyja neve") 3. volt egy öccse Andruta néven.– Mazarin(itt meggyónhatsz) 2009. január 6., 17:44 (CET)
thread_title:  Andruţă 

message: "Külföldi népszerűségét egyrészt az ország államadóssága visszatörlesztésének (amivel végképp nyomorba taszította országát) ... köszönheti". Ez a mondat azt sugallja, mintha az (állam)adósságot visszafizetni valamiféle bűn lenne. – Perfectmiss22pxide írj! 2010. augusztus 21., 10:11 (CEST)
replies: text: Ezt tényleg meg kell indokolni: a diktátor ugyanis minden elképzelhetőt a visszafizetésre állított rá, minden megtermelt mezőgazdasági, nehéz- és könnyűipari terméket kivittek ugyanis külföldre, evvel fizették vissza a tetemes adósságokat, emiatt szinte mindenből, alapvető élelmiszerből, ruhából és más termékekből is óriási hiány volt Romániában. A dolgozók béreit is csökkentették, amiből még azt a keveset is alig tudták megvenni, ami volt. Ez okozta ott a nyomort. Doncseczvita 2011. július 17., 14:45 (CEST)
Ha az ilyen módon való visszafizetés igenis bűn . Gombasz vita 2018. augusztus 4., 19:17 (CEST)
thread_title:  Adósság 

message: Az ’’1988-ban annyira nem volt élelem, hogy a...’’ kezdetű szöveget némiképp átdolgozhatná a szerkesztő, mivel ehhez hasonló szövegeket némiképp elszúrt érettségik, felvételikről szóló könyvekben lát gyakrabban az ember. (annyira nem volt élelem?)
-----
Ugyanakkor javasolnék egy Wikioldalt, amelyen a szerkesztők leghumorosabb elírásaik, aranyköpéseik lennének. Mindet anonyman, persze. :D eduard vita 2011. november 9., 19:53 (CET)
replies: text: Már létezik ilyen: Wikipédia:Rossz viccek és egyéb törölt zagyvaságok. – Laci.d   vita 2011. november 9., 21:27 (CET)
Egyetértek. A fejezet jelentős átírásra szorul. Az utolsó bekezdést kommentbe tettem, mert tényleg nem wikibe való fogalmazás.--Istvánka  posta 2011. november 9., 23:24 (CET)
thread_title:  A személyi kultusz, 6. bekezdés 

message: Én kezdtem el odaírni néhány nem magyar név után zárójelbe a magyar kiejtést, fonetikusan. Szerintem ezt folytatni kellene, mert rengeteg latin betűvel írt - pl. cseh, lengyel, román, szlovák stb. - tulajdonnév van, amelyeket fogalmunk nincs hogy kell kiejteni. A klasszikus példa, ugye, Przmsl. A legjobb a magyar fonetikus átírás, félkövérrel kiemelve a hangsúlyos szótagot. Valaki okostojás az általam elkezdett... mozgalmat most azzal térítette el, hogy IPA szerint írja be a kiejtést. Én csak félig-meddig helyeslem ezt, mert legyünk őszinték: a Wikipédia olvasóinak 5%-a sem ismeri ezeket a jelöléseket, tehát adtunk a ...-nak egy pofont.Mazarin(itt meggyónhatsz) 2014. február 9., 16:26 (CET)
thread_title:  Nevének kiejtése, IPA 

message: Nem kevés primitív szócikk van a magyar wikipédián, de ez a legtöbbet felülmúlja...
thread_title:  Szócikk 

message: Ez valami vicc akar lenni?
"Iskolái: University of Nice Sophia-Antipolis"
Ne égessétek magatokat még jobban, ez a szócikk még a közismerten siralmas magyar wiki-átlagot is mélyen alulmúlja... 
replies: text: 1975-ben a nizzai egyetemtől tiszteletbeli doktori címet kapott, amit nem vontak vissza tőle. Ez valóban inkább kitüntetés mint iskola, javítani kell, de nem teljesen légből kapott. – EniPort  eszmecsere 2018. augusztus 5., 00:26 (CEST)
thread_title:  Iskolái 

message: A Panoráma műsora 89-ben tudósított a falurombolásról, ahol két emigráns román beszámolt az akkori helyzetről, így arról, hogy a 70 felettiek nem kaphatnak orvosi ellátást. Az adás fenn volt a YouTube-on, azóta törölték. Doncseczvita 2019. december 27., 10:45 (CET)
Nem hiszem, hogy két ismeretlen ember szóbeli mondása forrás lehetne. Ha ez valakinek annyira fontos, nézzen utána az akkori hivatalos közlönyben. Wikizoli vita 2019. december 27., 12:26 (CET)
thread_title:  Idősek orvosi ellátása